cyanic-selkie/wikianc huggingface dataset:
ஆல்டிகைடு
கட்டமைப்பும் பிணைப்பும்
சமதள கார்பன் மையம் ஓர் இரட்டைப் பிணைப்பால் ஆக்சிசனுடனும் ஒற்றைப்பிணைப்பால் ஐதரசனுடனும் இணைக்கப்பட்டு ஆல்டிகைடு sp2- கலப்பினமாகக் காட்சியளிக்கிறது. இணை காரத்தின் ஒத்திசைவு உறுதிப்பாடு காரணமாக C–H பிணைப்பு சாதாரணமாக அமிலத்தன்மையைக் கொண்டிருப்பதில்லை. ஆல்டிகைடிலுள்ள் ஆல்பா ஐதரசன் 17 க்கு அருகிலான pKa மதிப்பைக் கொண்டு அமிலத்தன்மையை வெளிப்படுத்துகிறது. இதனுடைய ஆல்கேனின் அமிலத்தன்மை கிட்டத்தட்ட pKa 50 ஆகும். பார்மைல் மையத்தின் எலக்ட்ரான் விடுவிக்கும் பண்பிற்கும் ஈனோலேட்டு எதிர்மின் அயனியின் எதிர்மின் சுமை உள்ளடங்காத் தன்மைக்கும் இதுவே காரணமாகும். ஆல்டிகைடு குழு சற்று முனைவுத் தன்மை கொண்டதாகும். பார்மல்டிகைடு மற்றும் பென்சால்டிகைடு போன்ற ஆல்பா கார்பன் இல்லாத ஆல்டிகைடுகள் அல்லது ஆல்பா கார்பனின் மீது புரோட்டான் இல்லாத ஆல்டிகைடுகள் தவிர மற்ற ஆல்டிகைடுகள் கீட்டோ அல்லது ஈனால் மாற்றியங்களைக் கொண்டுள்ளன. அமிலம் அல்லது காரம் கீட்டோ-ஈனார்ல் மாற்றியத்தை உருவாக்குதலில் வினையூக்கியாகச் செயல்படுகிறது. பொதுவாக ஈனால் மாற்றியம் சிறுபான்மையானது என்றாலும் அதுவே வினைத்திறன் மிக்கது ஆகும்.
ஆல்டிகைடுகளுக்கான ஐயுபிஏசி பெயர்கள்
ஆல்டிகைடுகளுக்கான பொதுப்பெயர்கள் அதிகாரப்பூர்வமான ஐயுபிஏசி வழிகாட்டல் முறையில் பெயரிடப்படவில்லை. இருப்பினும் அவ்விதிகள் பயனுள்ளவையாகும். ஆல்டிகைடுகளுக்கான பெயர்களை ஐயுபிஏசி பின்வருமாறு பரிந்துரைக்கிறது :.
பெயர்க்காரணம்
யசுடசு வோன் லைபிக் என்பவர் ஆல்டிகைடு என்ற சொல்லைப் பரிந்துரைத்தார். ஐதரசன் நீக்கப்பட்ட ஆல்ககால் என்ற பொருள் கொண்ட இலத்தீன் மொழிச் சொல்லில் இருந்து அவர் ஆல்டிகைடு என்ற பெயரை தருவித்திருக்கிறார். ஒரு காலத்தில் தொடர்புடைய ஆல்ககாலை அடுத்து ஆல்டிகைடின் பெயர் பயன்படுத்தப்பட்டு வந்துள்ளது.
இயற்பியல் பண்புகள்
ஆல்டிகைடுகள் வேறுபட்ட பல பண்புகளை கொண்டிருக்கின்றன, குறைந்த கார்பன் அணுக்களைக் கொண்ட ஆல்டிகைடுகள் எளிதில் ஆவியாகக் கூடியதாகவும் நீரில் அதிகமாகக் கரையக்கூடியதாகவும் உள்ளன. பார்மால்டிகைடும் அசிட்டால்டிகைடும் முழுமையாக நீரில் கரைகின்றன. ஆவியாகும் ஆல்டிகைடுகள் காரநெடி உடையனவாக உள்ளன. சுற்றுப்புற ஆக்சிசனுடன் சேர்ந்து ஆல்டிகைடுகள் ஒடுங்குகின்றன.
தோற்றமும் பயன்பாடுகளும்
முக்கியமான ஆல்டிகைடுகளும் அவற்றுடன் தொடர்புடைய பிற சேர்மங்களும்: ஆல்டிகைடு குழு அல்லது பார்மைல் குழு சிவப்பு நிறத்தில். இடமிருந்து : 1.பார்மால்டிகைடு (2)இதன் முப்படி 1,3,5-டிரையாக்சேன் (3) அசிட்டால்டிகைடு (4) இதன் ஈனால் வினைல் ஆல்ககால் (5) குளுக்கோசு (பிரானோசு வடிவம், α-D-குளுக்கோபிரானோசாக), (6) சின்னமால்டிகைடு (7) ரெட்டினால் (8) பிரிடாக்சால்.
சுவடு அளவிலான பல ஆல்டிகைடுகள் அத்தியாவசிய எண்ணெய்களில் காணப்படுகின்றன, மேலும் பெரும்பாலும் அவற்றின் சாதகமான வாசனைகளுக்கு பங்களிப்பு செய்கின்றன, எ.கா. சின்னமால்டிகைடு கிலாந்தரோ மற்றும் வனிலின். பார்மைல் குழுக்களின் அதிக வினைத்திறன் காரணமாக அமினோ அமிலஙகள், உட்கரு அமிலங்கள், லிப்பிடுகள் போன்ற இயற்கையான கட்டுறுப்பு தொகுதிகளில் ஆல்டிகைடுகளில் பல பொதுவானவைகளாக இல்லை. ஆல்டோசுகள் எமியசிட்டால்களாக உள்ளன.
புற இணைப்புகள்
பகுப்பு:வேதி வினைக்குழுக்கள்
மெக்பார்லான்ட், அமெரிக்கா
மெக்பார்லான்ட், அமெரிக்கா (McFarland, USA) இது 2015ஆம் ஆண்டில் திரைக்கு வந்த அமெரிக்க நாட்டு விளையாட்டு திரைப்படம் ஆகும். இந்த திரைப்படத்தை நீகி கரோ என்பவர் இயக்கியுள்ளார். கெவின் கோஸ்ட்னர், மரியா பெல்லோ, மோர்கன் சயலோர் உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள்
இரவிவர்மன் தம்பி
இரவிவர்மன் தம்பி (Iravivarman Thampi) (1782-1856) இரயிமான் தம்பி என்றும் அழைக்கப்படும் இவர் ஒரு கர்நாடக இசைக்கலைஞரும், இசை அமைப்பாளரும் மற்றும் திருவிதாங்கூர் இராச்சியத்தைச் சேர்ந்த கவிஞருமாவார். சுவாதித் திருநாள் ராம வர்மனின் அரச சபையில் பாடல்களைப் பாடினார். இவரது இசையமைப்பில் மலையாளத்தின் மிகவும் பிரபலமான தாலாட்டுக்களில் ஒன்றான ஓமணத்திங்கள் கிடாவோ என்பதும் அடங்கும்.
சுயசரிதை
இரயிமான் தம்பி, எனற தனது தாத்தாவின் பெயரான இரவிவர்மன் தம்பி என்றப் பெயரில், 1782 இல் பிறந்தார். திருவிதாங்கூர், கரமனையில் உள்ள கோட்டக்ககம் கிழக்கே மாடம், சேர்த்தலையின் அரச குடும்பத்தைச் சேர்ந்த கேரள வர்மா தம்புரான், புதுமனை அம்மாவீடு தம்பி குடும்பத்தைச் சேர்ந்த பார்வதி பிள்ளை தங்கச்சி ஆகியோர் இவரது பெற்றோர் ஆவர். இவரது தாயார், இளவரசர் மகரம் திருநாள் ரவி மர்மாவின் மகளும், தர்ம ராஜாவின் அரசக் குடும்பத்தைச் சேர்ந்த மருமகளுமாவார். தம்பி, தனது பெற்றோரால் கிழக்கே மாடம் வீட்டில் வளர்க்கப்பட்டார். மேலும் இவரது தந்தையிடமிருந்து ஆரம்பக் கல்வி கற்றப் பிறகு, இலக்கணம், மொழியியல், சமசுகிருத இலக்கியங்களில் சங்கரன் இளையாத்து என்ற ஆசிரியரின் கீழ் பாடம் படித்தார். இவர் தனது 14 வயதில் எழுதிய தனது முதல் கவிதையை திருவிதாங்கூரைச் சேர்ந்த கார்த்திகை திருநாள் தர்ம ராஜாவுக்கு அர்ப்பணித்தார். இது அவருக்கு திருவாங்கூர் நீதிமன்றத்தில் குறிப்பிடத்தக்க இடத்தைப் பெற்றது, மேலும் பலராம வர்மா, சுவாதி திருநாள், உத்திரம் திருநாள், இரண்டு ராணிகள், கௌரி பார்வதி பாயி மற்றும் கௌரி லட்சுமி பாயி ஆகியோரின் ஆதரவையும் பெற்றது.
இரயிமான் தம்பி தனது தாய் மாமா புதுமனை கிருட்டிணன் தம்பியின் மகள் காளி பிள்ளை தங்கச்சி என்பவரை மணந்தார். மேலும் இத்தம்பதியருக்கு லட்சுமி குட்டி பிள்ளை தங்கச்சி என்கிற குட்டி குஞ்சு தங்கச்சி (1820-1914) உட்பட ஏழு குழந்தைகள் இருந்தனர். லட்சுமி குட்டி பிள்ளை தனது தந்தையின் கலை மற்றும் கவிதை மரபுகளைத் தொடர்ந்தார். தம்பியின் மற்றொரு மகள் அருமனையைச் சேர்ந்த மகாராஜா விசாகம் திருநாளின் மகன் நாராயணன் தம்பியை மணந்தார். சுவாதித் திருநாள் ராம வர்மன் பிறந்தபோது 'ஓமணத்திங்கள் கிடாவோ' என்ற தாலாட்டு எழுதினார், இது மலையாள மொழியில் மிகவும் பிரபலமான தாலாட்டுக்களில் ஒன்றாக மாறியது.
தம்பி 1856 இல் இறந்துவிட்டார் என்று நம்பப்படுகிறது.
பங்களிப்புகள்
தம்பியின் பங்களிப்புகள் ஆட்டகதைகள், கீர்த்தனங்கள், வர்ணங்கள் மற்றும் பாடங்கள் ஆகியவை உள்ளன. மேலும் அவை புத்தகங்களாக வெளியிடப்பட்டுள்ளன
வெளி இணைப்புகள்
பகுப்பு:1781 பிறப்புகள் பகுப்பு:1856 இறப்புகள் பகுப்பு:மலையாள எழுத்தாளர்கள் பகுப்பு:மலையாள நபர்கள்
கவசாகி நோய்
கவசாகி நோய் என்பது குருதிக் குழாய்களில் அழற்சியை ஏற்படுத்தும் சிறார்களில்ஒ ஏற்படும் ஒரு தன்னுடல் தாக்குநோய் ஆகும். இது பொதுவாக நடுத்தர அளவுடைய குருதிக் குழாய்களில், பிரத்தியேகமாக முடியுரு தமனிக் குழாய்களில் ஏற்படுகிறது. ஐந்து வயதுக்குட்பட்ட சிறார்களில் பெரும்பாலும் தோன்றுகின்றது. இது குருதிக் குழாய்கள் மட்டுமன்றி தோல், சீதமென்சவ்வு, நிணநீர்க்கணுக்கள் ஆகியவற்றிலும் ஏற்படலாம். பெரும்பாலும் உயர் மற்றும் தொடர்ந்த காய்ச்சலை ஆரம்பத்தில் கொண்ட கவசாகி நோய்  பாரசிடமால் (அசிடமினோஃபென்) அல்லது இப்யூபுரூஃபன் கொண்டு அளிக்கப்படும் சாதாரண சிகிச்சைக்கு மிகவும் பலனளிப்பது இல்லை.
நோய் அறிகுறிகள்
காய்ச்சல், நோயின் கடிய அவத்தையின் ஒரு பண்பு அறிகுறியாகும். அது, பொதுவாக 39-40 ° செல்சியசுக்கு மேல் தோன்றியிருக்கும். இதன் பிற்பாடு கடுமையான எரிச்சல் தன்மையும் காணப்படும். காய்ச்சலுக்கு அடுத்ததாக பொதுவான அறிகுறியாகத் திகழ்வது இருபுற விழி வெண்படல அழற்சியாகும்.
கவசாகி நோயில் வாய்ப்பகுதியில் பாதிப்புகள் ஏற்படலாம். இவற்றில் முக்கிய அறிகுறிகள் வீங்கிய மற்றும் உலர்ந்து பிளவுபட்ட உதடு, செம்புற்றுப் பழத்தின் நிறத்தைக் கொண்ட நாக்கு ஆகியனவாகும். தோல் அரிப்பு, கழுத்து நிணநீர்க்கணு வீக்கம் என்பன ஏனைய பொதுவான அறிகுறிகளாகும். இவற்றை விட, நுண்ணுயிரித் தொற்று அற்ற மூளை மென்சவ்வழற்சி, வயிற்றோட்டம், கல்லீரல் அழற்சி, நடுக்காது அழற்சி, மூட்டழற்சி என்பன இந்நோயில் தோன்றலாம்.
இதய சம்பந்தமான அறிகுறிகளாக இதயத் தசை அழற்சி, இதய வெளியுறை அழற்சி, முடியுருத் தமனி விரிவடைதல் திகழ்கின்றது.
உசாத்துணைகள்
பகுப்பு:தன்னெதிர்ப்பு நோய்கள் பகுப்பு:அழற்சி
ஹாஃப்மன் எஸ்டேட்ஸ், இலினொய்
ஹாஃப்மன் எஸ்டேட்ஸ் அல்லது ஹாஃப்மன்பாக்கம் அல்லது ஆப்மன்பாக்கம் என்பது அமெரிக்காவின் இலினொய் மாநிலத்தில் ஒரு புறநகர் ஆகும். இப்புறநகரின் பெரும்பாலான நிலம் குக் மாவட்டத்தில் உள்ளது, மற்றும் ஒரு சிறிய பகுதி கேன் மாவட்டத்தில் உள்ளது. இது சிகாகோவின் புறநகர் ஆகும். 2010 ம் ஆண்டின் மக்கட்தொகை கணக்கெடுப்பின்படி, இப்புறநகரின் மக்கட்தொகை 51,895 நபர்கள் ஆகும். இப்புறநகர் 1959 ல் இணைக்கப்பட்டது.
தற்பொழுது, இப்புறநகர் சியர்ஸ் ஹோல்டிங்க்ஸ் நிறுவனத்தின் தலைமையகமாகவும், ஏடியென்டியின் மத்தியமேற்கு தலைமையகமாகவும், மோரி செய்க்கியின் அமெரிக்கத் தலைமையகமாகவும் செயல்படுகிறது. ஹாஃப்மன் எஸ்டேட்ஸ் சியர்ஸ் மையம், லெஜெண்ட்ஸ் அமெரிக்கக் காற்பந்தாட்டச் சங்கத்தின் சிகாகோ ப்ளிஸ் அணி, உள்புற காற்பந்தாட்டச் சங்கத்தின் சிகாகோ ஸ்லாட்டர் அணி, மற்றும் என். பீ. ஏ. ஜீ சங்கத்திற்கு மையமாக அமைகிறது.
2009 ல், இப்புறநகர் மத்தியமேற்கின் மிகப்பெரிய இசை மற்றும் நடன விழா ஆகிய ஹார்ட்லாண்ட் பன்னாட்டுப் பச்சைக்குத்தல் விழாவை நடத்தியது.
வரலாறு
இடது|thumb|சண்டர்லாஜ் பண்ணை மாமிசம் (தேசிய பண்டைய இடங்கள் காப்பகம்) ஹாஃப்மன் எஸ்டேட்ஸில் 1958 ல் வடகிழக்கு ஆயப்பாதை திறந்து, இப்புறநகரை சிகாகோ பயணிகளுக்கு அழகுப்படுத்திவிட்டது. 1961 ல் தொடங்கி, ஆயப்பாதையின் வடக்கு பக்கம் அமையும் முதல் நிலம் ஹாஃப்மன் எஸ்டேட்ஸின் இன்னொரு பகுதியாக பின்னிணைக்கப்பட்டது. தற்பொழுது வின்ஸ்டன் நால்ஸ், மேற்குபரி, மற்றும் பால் டக்லஸ் வனப் பாதுகாப்பிடம் எனப்படும் பகுதிகளை சேர்ந்த சுமார் 2000 ஏக்கர் (8.1 சதுர கிலோமீட்டர்) அளவுக்கு நிலம் 1962 ல் பின்னிணைக்கப்பட்டது. இப்பின்னிணைப்புகள் முன்பு இணைக்கப்பட்ட புறநகர நிலப்பகுதியை இரு மடங்கிற்கும் மேல் அதிகரித்தன.
1971 ல் கிழக்கு பக்கம் திறந்த வுட்ஃபீல்ட் பேரங்காடியினால் இப்பகுதி ஒரு பெரிய வணிக மையமாக அமைந்தது. புறநகரின் பெயரை கிழக்கு பேரிங்டன் ஆக மாற்ற 1980 களில் ஒரு முயற்சி பிரபலமானது, ஆனால் ஒரு குடியிருப்புக்குரிய வாக்கெடுப்பினால் முன்னேறவில்லை.
1990 களில், ப்ரேரி ஸ்டோன் வணிகப்பூங்காவின் கட்டுமானம் தொடங்கியது. இப்பூங்காவின் பிரம்மாண்ட 780 ஏக்கர் (3.2 சதுர கிலோமீட்டர்) அளவான பெருந்திட்டமிட்ட பல்நோக்கு வணிகப்பூங்கா கிழக்கில் இலினொய் வழி எண் 59 ஆலும், தெற்கில் சர்வமாநில நெடுஞ்சாலை 90 ஆலும், வடக்கில் இலினொய் வழி எண் 72 ஆலும், மேற்கில் பெவர்லி சாலையாலும் சூழ்ந்துக்கொண்டு இருக்கிறது. 1993, ரோபக் அன்ட் கம்பெனி சிகாகோவில் உள்ள சியர்ஸ் கோபுரத்தில் இருந்து ப்ரேரி ஸ்டோனின் வடமேற்கு பகுதியில் உள்ள ஓரிடத்திற்கு தலைமையத்தை இடமாற்றும் போது, இவ்வணிகப்பூங்க பூர்த்தி செய்யப்பட்டது. இதன் பிறகு, இன்ட்ரமாட் நிறுவனமும் க்வேஸ்ட் இண்டர்நேஷனல் நிறுவனமும் இப்பூங்காவில் சேவைகள் தொடங்கின. 1990 கள் முழுவதும், ஒரு உடல்நலம் மற்றும் ஆரோக்கிய மையமும் குழந்தை பராமரிப்பு மையமும் இங்கு அறிமுகப்படுத்தியுள்ளன. மேலும், சிறிய அலுவலகங்களும் வடக்கு இலினொய் பல்கலைக்கழகத்தின் ஓர் கிளையும் இங்கு அறிமுகப்படுத்தியுள்ளன. இவ்வணிகப்பூங்கா இன்று வரை வளர்ச்சி நிலையிலே உள்ளது. 2000 களின் அண்மை சேர்க்கைகளில், 11000 இருக்கைகள் கொண்ட சியர்ஸ் மையம், செர்டாவிற்கான அலுவலக கட்டிடங்கள், டபில்யூட்டீ பொறியியல், ஐ-கார், மேரி கே, கபேலாவின் வெளிபுற ஆடையகம், 295 படுக்கறைகள் கொண்ட மேரியாட் தங்கும்விடுதி, மற்றும் 400,000 சதுர அடி (37,000 சதுர மீட்டர்) நிலப்பரப்பான, டார்கெட் மற்றும் பல பிரபல கடைகளால் சூழ்ந்திருக்கும் போப்லார் க்ரீக் க்ராஸிங் அங்காடி, சிலது ஆகும். வருங்காலத்தில், இன்னும் அலுவலக கட்டிடங்கள், வியாபர கட்டிடங்கள், சன் ஐலென்ட் தங்கும்விடுதி மற்றும் நீர்ப்பூங்கா, உணவகங்கள், மற்றும் ஒரு மெட்ரா விண்மீன் சேவை தொடரி மையமும் வருவதாக உள்ளன.
2016 ம் ஆண்டு இலையுதிர்காலத்தின் போது, முன்னாள் குடியரசுத்தலைவர் பராக் ஒபாமா பதவியில் இருந்த போது சேகரித்த காகிதங்களும் பொருட்களும் ஊருக்கு வந்து, கால்ஃப் சாலையில் ஒரு கட்டிடத்தில் வைத்திருக்கின்றன. சிகாகோவின் ஜாக்ஸன் பூங்காவில் உள்ள ஒபாமா ஜனாதிபதி நூலகத்தின் கட்டுமானம் தீரும் வரை, அவை இங்கு தற்காலிகமாக வைத்திருக்கின்றன.
நிலம்
ஹாஃப்மன்பாக்கம் 42.06306°N, -88.11917°W (42.063173, -88.119256) என்ற ஆள்கூறுகளில் அமைகின்றது.
2010 ன் கணக்கெடுப்பின்படி, ஹாஃப்மன்பாக்கத்தின் 20.981 சதுர மைல் (54.34 சதுர கிலோமீட்டர்) முழு அளவில், 20.8 சதுர மைல் (53.87 சதுர கிலோமீட்டர்) (அல்லது 99.14 விழுக்காடு) நிலமாகவும், 0.181 சதுர மைல் (0.47 சதுர கிலோமீட்டர்) (அல்லது 0.86 விழுக்காடு) நீராகவும் அமைகின்றன.
மக்கட்தொகை
2000 ன் கணக்கெடுப்பின்படி,
இல்லங்கள்
17,034 இல்லங்களில், ஒரு சராசரி இல்லத்தில் 2.89 நபர்கள் உள்ளனர், மற்றும் சராசரி குடும்ப அளவு 3.39 ஆக உள்ளது. இதில்:
வயது
சராசரி வயது 34 ஆனது. இதில் ஒவ்வொரு 100 பெண்களுக்கு 99.2 ஆண்கள் இருந்தனர். 18 வயதிற்கு மூத்த ஒவ்வொரு 100 பெண்களுக்கு 96.7 ஆண்கள் இருந்தனர்.
இனம்
புறநகரின் இனப்பெருக்கத் தொகையின்படி:
சராசரி வருமானம்
2009 முதல் 2013 வரை, புறநகரின் சாதாரண இல்லத்தின் சராசரி வருமானம் 150,793 டாலர்கள் மதிப்பாக இருந்தது.
நிறுவனங்கள்
2011 ன் கணக்கெடுப்பின்படி, ஆம்கோலின் மற்றும் பல சப்பானிய நிறுவனங்களின் தலைமையங்கள் ஹாஃப்மன் எஸ்டேட்ஸ் அல்லது ஷாம்பர்கில் உள்ளன  ஆனால் ஹாஃப்மன் எஸ்டேட்ஸின் மிகப்பெரிய நிறுவனங்கள்:
கல்வி
இப்புறநகரில் பல பொதுப்பள்ளி அமைப்புகள் உள்ளன. ஷாம்பர்க் டவுன்ஷிப்பில் குடியிருக்கும் பெரும்பாலானவர்கள் இப்பள்ளிகளைச் சேர்ந்தவர்கள்: வட ஹாஃப்மன் எஸ்டேட்ஸ் வாசிகள் (ஐ-90 நெடுஞ்சாலைக்கு வடக்கிலுள்ளவர்கள்) இப்பள்ளிகளைச் சேர்ந்தவர்கள்: பாரிங்டன் சாலைக்கு மேற்கில் குடியிருக்கும் பெரும்பாலானவர்கள் யூனித் பள்ளி மாவட்டம், எல்ஜின் யூ46 பகுதியைச் சேர்ந்தவர்கள்.
உயர்நிலைப்பள்ளிகள்
ஹாஃப்மன் எஸ்டேட்ஸ் எல்லைக்குள் இருக்கும் பள்ளிகள்: அதே டவுன்ஷிப் உயர்நிலைப்பள்ளி மாவட்டத்தில் உள்ள இதர உயர்நிலைப்பள்ளிகள்:
உள்ளூர் கல்லூரிகள்
பெரும்பாலான ஹாஃப்மன் எஸ்டேட்ஸ் வாசிகள் ஹார்பர் சமூக கல்லூரி மாவட்டம் 512 க்குட்பட்டவர்கள்.
இதர கல்வி
ஷீலின் வடமேற்கு சீனமொழிப் பள்ளி (எளியவழி: 希林西北中文学校, பாரம்பரியவழி: 希林西北中文學校, பீன்யீன்: Xīlín Xīběi Zhōngwén Xuéxiào) தங்களது வகுப்புகளை ஹாஃப்மன் எஸ்டேட்ஸின் கோனண்ட் உயர்நிலைப்பள்ளியில் நடத்துகின்றது. மழலைப்பள்ளி முதல் 12 ம் வகுப்பு வரையான மாணவர்கள் இங்கு படிக்கின்றனர். இப்பள்ளி பெரும்பாலாக தலைநில சீன குடிமக்களுக்கானது. 2003 ல், இப்பள்ளி தங்களது வகுப்புகளை பாலட்டைனின் பாலட்டைன் உயர்நிலைப்பள்ளியில் நடத்தினது. 2000 ல், இப்பள்ளி சுமார் 300 மாணவர்களுக்கு பாடம் நடத்தினது. இது, கிட்டத்தட்ட 100 விழுக்காடு மடங்கால் அதிகரித்து, 600 மாணவர்கள் ஆனது. ஆகவே, இது சிகாகோலாந்தின் மிக பெரிய சீனமொழி பள்ளிகளில் ஒன்றாகும்.
சகோதரி நகரம்
ஹாஃப்மன் எஸ்டேட்ஸ் ஓர் சகோதரி நகரம் கொண்டது:
இதர இணைப்புகள்
பகுப்பு:ஐக்கிய அமெரிக்கா
கிட்டிப் புள்ளு
விளையாடும் முறை
கிட்டிப் புள்ளு சிறுவர்கள் ஆடும் ஒரு விளையாட்டு.
கிட்டிப்புள், கிட்டிக்கோல் ஆகியவை இந்த விளையாட்டுக்குப் பயன்படும் கருவிகள்.
கிட்டிப்புள் சுமார் மூன்றுவிரல் பருமனில் 20 சென்டிமீட்டர் நீளம் கொண்டது. கீந்துகுழி ஆட்டத்துக்கு அதன் இரு முனைகளும் கூராக இருக்கும். அடிகோல் ஆட்டத்துக்கு முனைக்கூர் இருக்காது
கிட்டிக்கோல் ஒருவிரல் அல்லது இருவிரல் பருமனும் சுமார் 50 செனடிமீட்டர் நீளமும் கொண்டது.
ஆட்ட வகை
கிட்டிப்புள்ளு விளையாட்டில் இரண்டு முறைகள் தமிழத்தில் இருந்துவந்தன. குழு ஆட்டத்தில் ஒருவர் அடிக்க ஏனையோர் எதிராளி ஆவர்.
அணி ஆட்டத்தில் ஆடும்-அணி, எதிர்-அணி என இரு குழுக்கள் அமையும்.
கீந்துகுழி ஆட்டம்
குழியில் ஒருமுனை இருக்கும்படி கிடைமட்டமாகக் கிட்டிப்புள் வைக்கப்படும்.
அந்தமான் நிக்கோபார் தீவுகளின் மாவட்டப் பட்டியல்
தற்போது, அந்தமான் நிக்கோபார் தீவுகளின் ஒன்றியப் பகுதி 3 மாவட்டங்களைக் கொண்டுள்ளது.
கிட்டிப் புள்ளு
கீந்துகுழி ஆட்டம்
இந்தப் புள்ளைக் கிட்டிக்கோலால் தட்டிவிடுவர். இதற்குத் தெண்டுதல் என்று பெயர்.
அந்தமான் நிக்கோபார் தீவுகளின் மாவட்டப் பட்டியல்
வரலாறு
1 ஆகத்து 1974 அன்று அந்தமான் மாவட்டத்திலிருந்து நிகோபார் மாவட்டம் பிரிக்கப்பட்டது. 18 ஆகத்து 2006 அன்று, அந்தமான் மாவட்டம் இரண்டு மாவட்டங்களாகப் பிரிக்கப்பட்டது: வடக்கு மற்றும் மத்திய அந்தமான் மாவட்டம் மற்றும் தெற்கு அந்தமான் மாவட்டம்.
வெளி இணைப்புகள்
பகுப்பு:இந்திய மாவட்டங்கள் பகுப்பு:அந்தமான் நிக்கோபார் தீவுகள்
கிட்டிப் புள்ளு
கீந்துகுழி ஆட்டம்
புள் பறக்கும்போது கிட்டிக்கோலால் அடிப்பர். புள் தொலைதூரம் செல்லும். எதிரில் உள்ளவர், அல்லது எதிர்-அணியினர் பறந்துவரும் புள்ளைப் பிடிக்கவேண்டும். இவ்வாறு தடியால்(கிட்டிக்கோலால்) குழியிலிருந்து தெண்டி(கிளப்பி) விளையாடுவதே கிட்டிப்புள் விளையாட்டாகும்.
புள் வீழ்ந்த இடத்திலிருந்து குழியை நோக்கிப் புள்ளு வீசப்படும்,
அப்போது நிலத்தோடு கிட்டியை விசுக்கி புள்ளு குழிக்குள் வீழாமல் பார்க்க வேண்டும்.
இந்த கிட்டிப் புள் தடியைத் தெண்டில், தாண்டில் என்றெல்லாம் சேலம் மாவட்டத்தில் குறிப்பிடுகின்றனர். இந்த ஆட்டம் வேறு வகையிலும் ஆடப்படும். முதல் வகையான கிட்டிப்புள்ளு விளையாட்டு தமிழகத்தின் பெரும்பாலான மாவட்டங்களில், இலங்கையிலும் காணப்படுகின்றது. இதற்கு ஒரு முழம் நீளத்திற்கு தரையில் ஒரு ஆழமான குழிக்கோடு எற்படுத்த வேண்டும். அந்த குழிக்கோட்டை கீந்து குழி என்று அழைப்பர்.
இவ்விளையாட்டில் இரண்டு அணிகள் உண்டு. ஒரு அணி, புள்ளை குழிக்கோட்டிலிருந்து தண்டிலால்அழுத்தி எதிர் அணியினர் இருக்கும் பக்கம் கீந்த வேண்டும். எதிர் அணியினர் கீந்தியபுள்ளைப் பிடிக்க வேண்டும். எதிர் அணியினர் புள்ளை தரையில் விழுமுன் தவ்விப் பிடித்துவிட்டால், கீந்தியவர் ஆட்டத்தை விட்டு வெளியேர வேண்டும். கீந்திய புள் தரையில் விழுந்த பின்னரே, எதிர் அணியினர் அந்த புள்ளை கையில் எடுத்தால், அப்புள்ளை திரும்ப கீந்தியவர் கிட்டி அல்லது தாண்டிலை நோக்கி வீசியெரிய வேண்டும். அவ்வாறு வீசுவதற்கு  முன்பு கீந்தியவர் கீந்து குழியில் இருந்து பின்னோக்கி இரண்டு தாண்டில் நீளம் அளவெடுத்து தரையில் வைக்க வேண்டும்.
எதிர் அணியினர் வீசிய புள் தாண்டிலின் மீது பட்டால் கீந்தியவர் ஆட்டத்தை விட்டு வெளியேர வேண்டும். அப்படி புள் தாண்டில் மீது படாவிட்டால், கீந்தியவர் தாண்டிலால்
கீந்து குழியில் இருந்து புள்ளை நோக்கி அளப்பார். எத்தனை தாண்டில் நீளம் தொலைவில், எதிர் அணியினர் வீசிய அந்த புள் இருக்கிறதோ அத்தனை புள்ளிகள் கீந்தியவர் அணியைச்
அனைவரும் வெளியேரிய நிலையில் அந்த அணி எத்தனை புள்ளிகள் எடுத்துள்ளதோ அதுவே அந்த அணியின் மதிப்பு ஆகும். இதே போன்று எதிர் அணியினரும் கீந்துவார்கள்.
யார் அதிக மதிப்பெண்கள் எடுக்கிறார்களோ அந்த அணியினரே வென்றவர்கள் ஆவர். இம்முறையில் கீந்து குழி கிடையாது. கீந்துதலும் கிடையாது. கிட்டியால் புள்ளை அந்தரத்திலேயே முடிந்தவரை தட்டிவிட்டு பின் கீழ்விழுந்த புள்ளின் ஒரு கூர்முனையில் கிட்டியால் தட்டி மேலெலும்பிய புள்ளை கீழ்விழும் முன் தொலைவில் அடித்து விலாச வேண்டும். விலாசிய புள்ளை பின் கிட்டி கொண்டு அளக்க வேண்டும். பிறகு ம்று அணியினர் இதே போல் விளையாடுவர். யார் அதிக புள்ளிகள் எடுக்கிறார்களோ அவர்களே வென்றவர்கள்.
அடிகோல் ஆட்டம்
அடிகோல் ஆட்டத்தில் கீந்துகுழி இல்லை. கிட்டிப்புள்ளின் முனை கூராக இருக்காது. ஒவ்வொருவரும் 4 முறையில் விளையாடவேண்டும்.
விழுந்த புள்ளை எறிதல்
ஆட்ட விதிகள்
ஆட்டக்காரர் புள்ளை அடிக்கும் போது எதிர் அணியினரால் புள் பிடிபட்டால் அடிப்பவர் ஆட்டம் இளப்பார்.அது போல் அடிப்பவர் கையில் இருக்கும் அடி கோலை தவற விட்டு விட்டால் எதிர் அணியினர் அடி கோலையோ அல்லது புள்ளையோ எடுத்து குழியில் வைக்க வேண்டும் அவ்வாறு வைத்தால் அடிப்பவர் ஆட்டம் இளப்பார்.அதற்கு முன்பு அடித்தவர் தவறவிட்ட அடி கோலை கையில் எடுத்து விட்டால் ஆட்டத்தை தொடரலாம்.
தண்டனை
அரசு கல்வியியல் கல்லூரி, புதுக்கோட்டை
அரசு கல்வியியல் கல்லூரி, புதுக்கோட்டை (Government College of Education, Pudukottai) இந்தியாவின் தமிழகத்தில் உள்ள ஏழு அரசு கல்வியியல் கல்லூரிகளுள் ஒன்றாகும். ஆசிரியர் பணிக்கான தகுதியைப் பெற கல்வியியல் சார் பாடங்களைக் கொண்டு புதுக்கோட்டை அரசு கல்வியியல் கல்லுரியிலும் வகுப்புகள் நடத்தப்படுகின்றன.
விண்ணப்பம்
கல்லூரியில் சேர்க்கைக்கான விண்ணப்பங்கள் பற்றிய விவரம் ஆகத்து மாதம் செய்தித்தாள்களில் தெரிவிக்கப்படும். அரசு நிர்ணயித்த கட்டணத்தைச் செலுத்தி விண்ணப்பம் பெற்று அதை நிரப்பி அனுப்ப வேண்டும்.
கலந்தாய்வு
சென்னையில் நடைபெறும் கலந்தாய்வில் தமிழக மாணவர் முழுவதும் கலந்து கொள்வார்கள். அதிக மதிப்பெண் அடிப்படையில் முன்னுரிமை அளிக்கப்பட்டு விரும்பிய கல்லூரியை மாணவர்கள் தேர்வு செய்வார்கள்.
சேர்க்கை
கலந்தாய்வின் மூலம் தேர்வு செய்யப்பட்டவர்கள் கல்லூரியில் சேர்வார்கள். இங்கு இட ஓதுகீட்டின் அடிப்படையில் தமிழ், ஆங்கிலம், கணிதம், வரலாறு, அறிவியல் சார்ந்த இரு படிப்புகள் 118 மாணவர்களுக்கு வருடம் தோறும் இங்கு பயிற்சியளிக்கப்படுகிறது.
புற இணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்தில் கல்வி பகுப்பு:கல்வியியல் கல்லூரிகள்
பல்கேரிய விக்கிப்பீடியா
பல்கேரிய விக்கிப்பீடியா (பல்கேரிய மொழியில்: Българоезична Уикипедия) விக்கிப்பீடியாவின் பல்கேரிய மொழிப்பதிப்பு ஆகும் ஆகத்து 2012 இல் தொடங்கப்பட்டது. தற்போதைய கணக்கின்படி, ஒரு இலட்சத்திற்கு மேலான கட்டுரைகளைக் கொண்டுள்ளது. அதிகக் கட்டுரைகளைக் கொண்டுள்ள விக்கிப்பீடியாக்களின் பட்டியலில் 32வது இடத்தில் உள்ளது. சைரில்லிக் எழுத்துகளைக் கொண்டு எழுதப்பெற்றது.
மேலும் பார்க்க
பகுப்பு:மொழிவாரி விக்கிப்பீடியாக்கள்
காமேஷ்வர் பஸ்வான்
காமேஷ்வர் பஸ்வான், இந்திய அரசியல்வாதி ஆவார். இவர் நவாதா மக்களவைத் தொகுதியில் இருந்து இந்திய மக்களவைக்கு தேர்ந்தெடுக்கப்பட்டார். இவர் 1941ஆம் ஆண்டின் ஜனவரி பதினைந்தாம் நாளில் பிறந்தார். இவர் பட்னாவுக்கு அருகிலுள்ள பிரவீண்சக் என்ற ஊரில் பிறந்தவர். இவர் 1972-1974ஆம் ஆண்டுகளில் பீகார் சட்டமன்ற உறுப்பினராக பணியாற்றியுள்ளார். பின்னர், பின்னர், 1990-96ஆம் ஆண்டுகளில் ராஜ்ய சபாவில் உறுப்பினராக இருந்தார். பின்னர், 1996ஆம் ஆண்டில் பதினோராவது மக்களவைக்கு தேர்ந்தெடுக்கப்பட்டார்.
சான்றுகள்
பகுப்பு:1941 பிறப்புகள் பகுப்பு:பீகார் அரசியல்வாதிகள் பகுப்பு:11வது மக்களவை உறுப்பினர்கள் பகுப்பு:மாநிலங்களவை உறுப்பினர்கள் பகுப்பு:பீகார் சட்டமன்றத்தின் முன்னாள் உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள்
அசுபண்டு மலை
அசுபண்டு மலை (Husband Hill) செவ்வாய் கிரகத்தின் குசெவ் பள்ளப் பகுதியில் உள்ள கொலம்பியா மலைகளில் ஒன்றாகும். நாசாவின் இசுபிரிட் தரையுளவி செவ்வாய் கிரகத்தில் தரையிறங்கிய இடத்திற்கு அருகில் கொலம்பியா மலைகள் உள்ளன. வளிமண்டல மறுநுழைவில் சிதைந்தபோன விண்வெளி விண்கலம் கொலம்பியாவின் தளபதியான ரிக் அசுபண்டின் நினைவாக மலைக்கு இப்பெயரிடப்பட்டது.
2005 ஆம் ஆண்டில் இசுபிரிட் தரையுளவி அது தரையிறங்கிய இடத்தை ஆராய்ச்சி செய்த செயலின்  ஒரு பகுதியாக மெதுவாக அசுபண்டு  மலையின் உச்சிக்கு ஏறியது. 2005 ஆம் ஆண்டு ஆகத்து மாதம் அசுபண்டு மலை உச்சியை  அடைந்த தரையுளவி 2005 ஆம் ஆண்டு செப்டம்பர் மாதம் 25 அன்று  மீண்டும் தரை தளத்தை நோக்கி இறங்கத் தொடங்கியது. இறங்குவதற்கு முன் அங்கிருந்த ஏறக்குறைய இரண்டு மாதங்களில் மலை உச்சியிலிருந்த பீடபூமியின் வெளிப்புறங்களையும் அதன் தோற்றங்களையும் ஆராய்ந்தது. ஆராய்ச்சியில் கிடைத்த தரவுகளின் அடிப்படையில் சாதாரண பாசுபரசு உள்ளடக்கத்தை விட அதிகமான பாசுபரசு உள்ளடக்கம் நிரம்பிய பாறைகளைக் கொண்ட பகுதிக்கு கும்பர்லேண்டு முகடு என்றும் தெற்குப் பகுதியில் இருந்த இருண்ட எதிரொளிர் பகுதிக்கு எல் தொராடோ என்றும் பெயரிடப்பட்டன.
அசுபண்ட்டு மலை அதைச் சுற்றியுள்ள சமவெளிகளுடன் ஒப்பிடுகையில் சுமார் 351 அடி (107 மீ) உயர்ந்து காணப்படுகிறது.
புற இணைப்புகள்
பகுப்பு:செவ்வாய்க் கோள்
தமிழரசுக் கழகம்
தமிழரசுக் கழகம் (Tamil Arasu Kazhagam) ம. பொ. சிவஞானம் என்பவரால் 1946, நவம்பர் 21 அன்று சென்னையில் தமிழ்முரசு மாத இதழ் அலுவலகத்தில் 70 இளைஞர்களுடன் கூடி நிறுவிய அமைப்பாகும். 'தமிழ் வளர, தமிழர் வாழ, தமிழ்நாடு செழிக்க தமிழரசு வேண்டும். சுதந்திர அரசியலை நிர்ணயிக்கும் உரிமை தமிழருக்கு உண்டு' என்பது தமிழரசு கழகத்தின் முக்கியக் கொள்கையாக இருந்தது. இந்திய விடுதலைக்குப் பிறகு, தமிழகத்தின் எல்லைகளை வரையறுத்து அவற்றுக்காகப் போராடும் நோக்கோடு இந்த அமைப்பு செயல்பட்டது. ம.பொ.சி இதன் தலைவராகச் செயல்பட்டார். மொழிவாரி மாகாணப் பிரிவினைக் கிளர்ச்சியைத் தமிழகத்தில் தொடங்கினார். தமிழக வடக்கு - தெற்கு எல்லைக் கிளர்ச்சிகளை நடத்தி, வடக்கெல்லையில் ஒரு தாலுகாவும் (தணிகை), தெற்கு எல்லையில் ஐந்து தாலுகாக்களும் (குமரி மாவட்டம் மற்றும் நெல்லை மாவட்டத்தின் செங்கோட்டை வட்டம்) தமிழகத்துடன் இணையக் காரணமானார். சென்னை தமிழகத்திற்கு தலைநகராக ஆனதற்கு ம. பொ. சியின் தமிழரசுக் கழகமும் ஒரு காரணமாகும்.14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.
மேற்கோள்கள்
பகுப்பு:தமிழ்நாட்டில் இல்லாதுபோன அரசியல் கட்சிகள் பகுப்பு:1946இல் நிறுவப்பட்ட அரசியல் கட்சிகள் பகுப்பு:தமிழ்நாட்டு வரலாறு
ஜார்ஜ் ஹாரிஸ் (துடுப்பாட்டக்காரர், பிறப்பு 1880)
வெளி இணைப்பு
ஜார்ஜ் ஹாரிஸ் (துடுப்பாட்டக்காரர், பிறப்பு 1880) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
ஈயம்(II) பாசுபேட்டு
ஈயம்(II) பாசுபேட்டு (Lead(II) phosphate) Pb3(PO4)2. என்ற மூலக்கூற்று வாய்ப்பாடு கொண்ட கனிம வேதியியல் சேர்மம் ஆகும். அயனிச்சேர்மமான ஈயம்(II) பாசுபேட்டு நீண்ட நாட்களுக்கு நிலைத்திருக்கக்கூடிய தானியக்க நடுநிலை வினைப்பொருளாகும். மனிதர்களிடம் குறைவாகவே சோதிக்கப்பட்டிருந்தாலும் இது விலங்குகளிடத்தில் மேற்கொள்ளப்பட்ட சோதனையில் ஈயம்(II) பாசுபேட்டு ஒரு புற்றுநோயூக்கியாகச் செயல்படுவதாக சுற்றுச்சூழல் பாதுகாப்பு ஆணையம் தெரிவித்துள்ளது. ஈயம்(II) பாசுபேட்டு நிறமற்ற அல்லது வெண்மை நிறத்தில் அறுகோணப் படிகங்களாக காணப்படுகிறது. ஈயம்(II) பாசுபேட்டு தண்ணிரிலும் ஆல்ககாலிலும் கரைவதில்லை, ஆனால் நைட்ரிக் அமிலத்தில் கரைகிறது. மேலும் இச்சேர்மம் நிலையான சில ஐதராக்சைடுகளும் பெற்றுள்ளது. சூடுபடுத்தும்போது ஈயம்(II) பாசுபேட்டு, Pb மற்றும் POx.களைக் கொண்டுள்ள மிகவும் நச்சு வாயுக்களை வெளியிட்டு சிதைவடைகிறது. ஈயம்(II) அசிட்டேட்டுடன் சோடியம் ஆர்த்தோபாசுபேட்டு சேர்த்து வினைப்படுத்தினால் ஈயம்(II) பாசுபேட்டு தயாரிக்கலாம்.
மேற்கோள்கள்
பகுப்பு:ஈயம் சேர்மங்கள் பகுப்பு:பாசுபேட்டுகள்
விகிதமுறா எண்
thumb|240x240px|கணித மாறிலியான [[பை (கணித மாறிலி)|பை (π) என்பது ஒரு விகிதமுறா எண். இது அனைவருக்கும் தெரிந்த ஒன்று]] thumb|மெய் எண்கள் (R) தொகுப்பில், விகிதமுறு (Q), முழுவெண் (Z), இயல் எண்கள் (N). இதில் அடங்கும். மேலும் விகிதமுறா  (R\Q).எண்களும் மெய்  எண்கள் தொகுப்பில்  அடங்கும். கணிதத்தில் இரண்டு முழு எண்களின் விகிதமாக, அல்லது பின்னங்களாக எழுதப்பட இயலாத அனைத்து மெய்யெண்களும் விகிதமுறா எண்கள் (irrational number) எனப்படும். இரு  கோட்டுத்துண்டுகளின்  நீளங்களின் விகிதம் ஒரு விகிதமுறா  எண் ஆகும் போது, கோட்டுத்துண்டுகளானது பொதுவான அளவினை கொண்டிருக்காது. அதாவது அவைகளுக்கு   நீளம் (அளவை) கிடையது, எவ்வளவு குறுகியதாய் இருந்தாலும், அந்த இரு கொடுக்கப்பட்ட கோட்டுத்துண்டுகளின் நீளங்கள் முழுக்களின் பெருக்கலாக இருக்கும்.
கணித வரலாற்றில் விகிதமுறா எண்களின் அறிமுகம் ஒரு முக்கியமான திருப்பமாகக் கருதப்படுகிறது. வட்டத்தின் சுற்றளவுக்கும் விட்டத்திற்கும் உள்ள விகிதம் பை (கணித மாறிலி), e, φ, 2-இன் இருபடி மூலம் ஆகியவை முக்கிய நன்கு அறியப்பட்ட விகிதமுறா எண்கள் ஆகும். உண்மையில், செவ்விய இருபடிகள் தவிர்த்து, இயல் எண்களின் இருபடி மூலங்கள் விகிதமுறா எண்களாகும்.
விகிதமுறா எண்கள் கூட முடிக்கப்படாத தொடர்ச்சியான பின்னங்கள் மூலம் தீர்க்கப்பட வேண்டும்.
மெய் எண்கள் கணக்கிட முடியாத மற்றும் விகிதமுறு கணக்கிடக்கூடிய எண்கள் என்னும் கேண்டரின் நிறுவலின் விளைவாக, கிட்டத்தட்ட அனைத்து மெய்யான எண்களும் விகிதமுறா எண்கள்களாக உள்ளன.
வரலாறு
வர்க்கமூலங்கள் போன்ற விகிதமுறு எண்களின் இருப்பு பண்டைய இந்தியாவில் வேதகாலம் முதற்கொண்டே அறியப்பட்டிருந்தது. விகிதமுறா எண் எனும் எண்ணக்கரு, மானவர் (கி.மு 750 - கி.மு 690) என்னும் இந்திய கணிதவியலாளரினால் 2, 61 போன்ற எண்களுக்கான வர்க்கமூலங்கள் திருத்தமாக துல்லியமான பெறுமானங்களுக்கு கணிக்க முடியாது என்ற கருத்தை முன்வைக்கும் போதே 7ம் நூற்றாண்டளவில் ஏனைய இந்திய கணிதவியலாளர்களால் ஏற்றுக்கொள்ளப்பட்டதாகக் கருதப்படுகிறது.
வர்க்கமூலங்கள்
2 இன் வர்க்கமூலமே, முதன்முதலாக விகிதமுறா எண் என்று நிறுவப்பட்ட எண் ஆகும். 2 இன் வர்க்கமூலம் ஒரு விகிதமுறா எண் என்பதற்கான நிறுவல்கள் பல உள்ளன. நன்கறியப்பட்ட மற்றொரு விகிதமுறா எண் பொன் விகிதம் ஆகும். முழு வர்க்கமாக இல்லாத அனைத்து இயல் எண்களின் வர்க்கமூலங்களும் விகிதமுறா எண்களாகும்.
பொது மூலங்கள்
2 இன் வர்க்கமூலம் ஒரு விகிதமுறா எண் என்பதன் நிறுவலை எண்கணிதத்தின் அடிப்படைத் தேற்றத்தைக் கொண்டு பொதுமைப்படுத்தலாம். இதன்மூலம் ஒவ்வொரு முழுவெண்ணுக்கும் தனித்ததொரு பகாக் காரணிப்படுத்தும் முறை உள்ளது என்பதையும் உறுதி செய்யமுடியும். அதனைக்கொண்டு, சுருக்கவியலாப் பின்னத்தில் அதன் பகுதி மற்றும் தொகுதியை எந்த அடுக்குக்கு உயர்த்தினாலும் தொகுதியை வகுக்க முடியாத ஒரு பகாஎண் அதன் பகுதியில் உண்டு என்ற கூற்றுக்கிணங்க, ஒரு விகிதமுறு எண்ணானது ஒரு முழுவெண் இல்லையெனில், அதன் எந்தவொரு முழுவெண் அடுக்கும் முழுவெண்ணாக இருக்காது என்பதையும் காட்டமுடியும். எனவே ஒரு முழுவெண்ணானது எந்தவொரு முழுவெண்ணின் kஆவது அடுக்காக அமையாது எனில், அதன் kஆவது மூலம் ஒரு விகிதமுறா எண்ணாகும்.
மடக்கைகள்
சில மடக்கைகள், விகிதமுறா எண்களென எளிதில் நிறுவக்கூடியவையாகும்.
எடுத்துக்காட்டுகள்:
நிறுவல்: log2 3 ஒரு விகிதமுறா எண் என்பதற்கான எதிர்மறுப்பு நிறுவல்: :log2 3 ≈ 1.58 > 0.
இதிலிருந்து,
இதேமுறையில் log10 2 க்கும் நிறுவலாம்.
தசம வடிவங்கள்
ஒரு விகிதமுறு எண்ணின் தசம பின்ன வடிவானது ஒருபோதும் முடிவுறு தசம பின்னமாகவோ அல்லது மீள்தசமமாகவோ இருக்காது. பத்தடிமான எண்களுக்கு மட்டுமல்லாது, இவ்வுண்மை ஈரடிமான முறைமை, எண்ணெண் முறைமை அல்லது பதினறும எண் முறைமைகளுக்கும் பொருந்தும். அதாவது பொதுவாக, இயல் எண் அடிமான இடஞ்சார் குறியீட்டு எண்குறி முறைமைகள் எல்லாவற்றுக்கும் இது பொருந்தும்.
முடிவுறும் தசமங்களும் மீளும் தசமங்களும் விகிதமுறு எண்கள்; அவற்றை பின்ன வடிவிற்கு மாற்றலாம் என்பதை எளிதாக நிறுவலாம்.
எடுத்துக்காட்டு:
மீளும் தசமம்:
இருபுறமும் 10 ஆல் பெருக்க:
மீண்டும் இருபுறமும் 103 (where 3 என்பது மீளும் தசமங்களின் எண்ணிக்கை
10,000A சமன்பாட்டிலிருந்து 10A சமன்பாட்டைக் கழிக்க:
மேற்கோள்கள்
பகுப்பு:விகிதமுறா எண்கள் பகுப்பு:எண் கோட்பாடு பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கிருட்டிணகிரி ஊராட்சி ஒன்றியம்
கிருஷ்ணகிரி ஊராட்சி ஒன்றியம் என்பது தமிழ்நாட்டின் கிருஷ்ணகிரி மாவட்டத்தில் உள்ள 10 ஊராட்சி ஒன்றியங்களில் ஒன்றாகும். கிருஷ்ணகிரி வட்டத்தில் உள்ள இவ்வூராட்சி ஒன்றியத்தில் 30 கிராம ஊராட்சிகள்  உள்ளன.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கிருஷ்ணகிரி ஊராட்சி ஒன்றியத்தின் மொத்த மக்கள் தொகை 1,54,441 ஆகும். அதில் பட்டியல் சாதி மக்களின் தொகை 22,204 ஆக உள்ளது. பட்டியல் பழங்குடி மக்களின் தொகை 1,133 ஆக உள்ளது.
ஊராட்சி மன்றங்கள்
கிருட்டிணகிரி ஊராட்சி ஒன்றியத்தில் உள்ள ஊராட்சி மன்றங்கள்:
மேற்கோள்கள்
பகுப்பு:கிருட்டிணகிரி மாவட்ட ஊராட்சி ஒன்றியங்கள் பகுப்பு:கிருஷ்ணகிரி ஊராட்சி ஒன்றியம்
ஆஸ்திரியாவில் இந்து மதம்
ஆஸ்திரியாவில் இந்து சமய சமூகம் சட்டபூர்வமாக அங்கீகரிக்கப்பட்ட 13 பாவமன்னிப்புக் கேட்கும் உரிமை கொண்ட சமூகங்களில் ஒன்றாகும். ஆஸ்திரியா நாட்டில் இந்தியாவிலிருந்து முதன் முதலாகக் குடியேறியவர்கள் கேரளாவைச் சேர்ந்த செவிலிகள் ஆவர். இவர்கள் தமது தாய்நாட்டுடன் தொடர்ந்து தொடர்புகளைக் கொண்டுள்ளனர்.
2001 ஆம் ஆண்டில் எடுக்கப்பட்ட மக்கள் கணக்கெடுக்கின் படி, இந்து சமய சமூகத்தினரின் எண்ணிக்கை 3,629 ஆக இருந்தது.
மேற்கோள்கள்
பகுப்பு:நாடுகள் வாரியாக இந்து சமயம் பகுப்பு:ஆஸ்திரியா
சிட்ரஸ் கேன்கர்
சிட்ரஸ் கேன்கர் (Citrus canker) என்னும் நோய் சிட்ரசு வகைத் தாவரங்களை பாதிக்கும் ஒரு நோயாகும். இது ஸாந்தோ மோனாஸ் சிட்ரி என்னும் பாக்டீரியாவினால் உருவாகிறது. இந்த நோய்த்தாக்குதலால் சிட்ரசு மரங்களின் இலை, தண்டுகள், முட்கள், பழங்களான, ஆரஞ்சு திராட்சை ஆகியவற்றில் காயங்களையும், குரங்கு போன்ற பழுப்பு நிறப்பகுதிகளை உருவாக்குகிறது. மேலும் இதனால் தாவரங்கள் பெருமளவு பாதிப்புக்கு ஆளாகின்றன. இதனால் இலைகளும், பழங்களும் முன்கூட்டியே உதிரும் நிலை ஏற்படுகிறது. இப்பழங்களை உண்பதால் உடலுக்கு எந்த பாதிப்பும் இல்லை என்றாலும் இதனால் சந்தையில் பழங்களின் விலை குறைகிறது.
நோய் தடுக்கும் முறைகள்
இந்த நோயால் பாதிக்கப்பட்ட மரத்தின் கிளைகளை அகற்றி முழுவதுமாக எரிப்பதாலும், வேப்பங்கட்டிகளைத் தெளிப்பதாலும் நோய் பரவுதலைத் தடுக்கலாம்.
மேற்கோள்கள்
பகுப்பு:தாவரங்களைத் தாக்கும் நோய்கள்
இலங்கை நீலச் செவ்வலகன்
இலங்கை நீலச் செவ்வலகன் அல்லது இலங்கைச் செவ்வலகன் (Sri Lanka Blue Magpie / Ceylon Magpie; Urocissa ornata) என்பது இலங்கையின் மலைக் காடுகளில் வாழும் கோர்விடே குடும்பப் பறவை.
நீலச் செவ்வலகன் 1980 மற்றும் 1990 களில் பயன்பட்ட இலங்கை 10 சத முத்திரையில் பொறிக்கப்பட்டிருந்தது.
உசாத்துணை
பகுப்பு:செவ்வலகன்
ராமகலி
ராமகலி இராகம் கருநாடக இசையில் பயன்படும் இராகங்களில் ஒன்றாகும். இது 15 ஆவது மேளகர்த்தா இராகமாகிய, "அக்னி" என்றழைக்கப்படும் 3 ஆவது சக்கரத்தின் 3 ஆவது மேளமாகிய மாயாமாளவகௌளை இராகத்தின் ஜன்னிய இராகம் ஆகும்.
இலக்கணம்
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
உசாத்துணைகள்
பகுப்பு:மாயாமாளவகௌளையின் ஜன்னிய இராகங்கள்
இலண்டனுக்கான போக்குவரத்து நிறுவனம்
இலண்டனுக்கான போக்குவரத்து நிறுவனம் (Transport for London– TfL) இங்கிலாந்தின் இலண்டன் பெருநகர்ப் பகுதியில் பெரும்பாலான தரைவழிப் போக்குவரத்துக்கு பொறுப்பானதாகும். நகரத்திற்கான இலண்டன் மேயரின் போக்குவரத்து செயற்திட்டங்களை செயலாக்குவதும் போக்குவரத்துச் சேவைகளை மேலாண்மை செய்வதும் இதன் நோக்கங்களாகும். இதன் தலைமை அலுவலகம் வெஸ்ட்மின்ஸ்டர் நகரத்தில் உள்ள வின்ட்சர் மாளிகையில் அமைந்துள்ளது.
வரலாறு
இலண்டன் பெருநகர ஆணையச் சட்டம் 1999இன்படி இலண்டன் பெருநகர ஆணையத்தின் அங்கமாக இலண்டனுக்கான போக்குவரத்து நிறுவனம் 2000 ஆம் ஆண்டில் உருவாக்கப்பட்டது. இதற்கு முன்னதாக இலண்டன் வட்டார போக்குவரத்து இந்தப் பணிகளில் பெரும்பாலானவற்றை மேற்கொண்டிருந்தது. இந்த நிறுவனத்தின் முதல் ஆணையராக பாப் கிலே பொறுப்பேற்றார். அப்போதைய இலண்டன் மேயர் கென் லிவிங்சுடன் தலைவராகப் பொறுப்பேற்றுக் கொண்டார். 2008இல் நடந்த தேர்தல்களில் போரிசு ஜான்சன் மேயராகத் தேர்ந்தெடுக்கப்படும்வரை இவரே தலைவராகப் பொறுப்பு வகித்தார்.
இலண்டன் பாதாளவழியின் பொறுப்பு 2003 ஆம் ஆண்டில் இந்த நிறுவனத்திற்கு மாற்றப்பட்டது. பொது அழைப்புத் தானுந்து (டாக்சி)களின் மேலாண்மை முன்னதாக மாநகர காவல்துறையிடம் இருந்தது. 2005ஆம் ஆண்டு சூலை 7ஆம் நாள் நடந்த பாதாளவழி தொடர்வண்டி மற்றும் பேருந்து குண்டுவெடிப்புகளின்போது இந்தி நிறுவனத்தைச் சேர்ந்த ஊழியர்கள் விரைவாகவும் பொறுப்பாகவும் பணியாற்றி அரசியிடம் சிறப்பு விருதுகள் பெற்றுள்ளனர்.
வெளி இணைப்புகள்
பகுப்பு:இலண்டனில் போக்குவரத்து
தியோங் பாரு தொடருந்து நிலையம்
தியோங் பாரு	தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	தெற்குப்	பகுதியில் தியோங் பாரு பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது	பதினேழாவது	தொடருந்துநிலையமாகும். இது ரெட்ஹில் தொடருந்து நிலையம்	மற்றும் ஊட்ரம் பார்க் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
கோர்டன் ஹாரிஸ்
கோர்டன் ஹாரிஸ்  (Gordon Harris , பிறப்பு: சனவரி 11, 1964), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1986-1994 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கோர்டன் ஹாரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1964 பிறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
நடனவேளாவளி
நடனவேளாவளி இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
பகுப்பு:சுபபந்துவராளியின் ஜன்னிய இராகங்கள்
இ. முருகையன்
1950 முதல் கவிதை எழுதும் முருகையன் ஏராளமான கவிதைகள், சில காவியங்கள், மேடைப் பாநாடகங்கள், வானொலிப் பாநாடகங்களை எழுதியுள்ளார். திறனாய்வுக் கட்டுரைகள், கவிதை மொழிபெயர்ப்பு என்பவற்றிலும் ஈடுபட்டுள்ளார்.
1964 - 1965 காலப்பகுதியில் வெளிவந்த நோக்கு என்ற காலாண்டுக் கவிதை இதழின் இணையாசிரியராகவும் பணியாற்றியுள்ளார்.
வாழ்க்கைச் சுருக்கம்
யாழ்ப்பாண மாவட்டம், தென்மராட்சியில் கல்வயல் கிராமத்தில் தமிழாசிரியர் இராமுப்பிள்ளைக்கும் செல்லம்மாவுக்கும் மூத்த புதல்வனாகப் பிறந்தவர் முருகையன். இவருடன் கூடப் பிறந்தவர் நாடக வல்லுனரும், கவிஞருமான சிவானந்தன். முருகையன் தனது ஆரம்பக் கல்வியை கல்வயல் சைவப்பிரகாச வித்தியாசாலையிலும், இடைநிலைக்கல்வியை சாவகச்சேரி இந்துக் கல்லூரியிலும், யாழ் இந்துக் கல்லூரியிலும் கற்றார். வித்துவான் க. கார்த்திகேசுவிடம் தமிழ் கற்ற முருகையன் உயர்கல்வியை இலங்கைப் பல்கலைக்கழகத்தில் கொழும்பு வளாகத்தில் பயின்று 1956 ஆம் ஆண்டில் விஞ்ஞானப் பட்டதாரியானார். பின்னர் 1961 ஆம் ஆண்டில் இலண்டனில் கலைமாணிப் பட்டத்தையும் பெற்றார். 1985 இல் யாழ்ப்பாணப் பல்கலைக்கழகத்தில் முதுமாணிப் பட்டத்தையும் பெற்றார். யாழ்ப்பாணப் பல்கலைக்கழகம் இவரது இலக்கியப் பணியைப் பாராட்டி முனைவர் பட்டத்தை வழங்கிக் கௌரவித்தது.
அரசுப் பணி
சாவகச்சேரி இந்துக்கல்லூரியில் 1956 இல் விஞ்ஞான ஆசிரியப் பணியைத் தொடங்கிய முருகையன், அரச மொழித் திணைக்களத்தில் மொழிபெயர்ப்பாளராகவும், பாடநூல் வெளியீட்டுத் திணைக்களத்தில் முதன்மைப் பணிப்பாளராகவும், கோப்பாய் ஆசிரியப் பயிற்சிக் கல்லூரியில் விரிவுரையாளராகவும், முல்லைத்தீவு, வவுனியா, யாழ்ப்பாண மாவட்டங்களில் கல்விப் பணிப்பாளராகவும் பணியாற்றினார். இறுதியாக, 1986 இல் யாழ் பல்கலைக்கழகத்தில் முதுதுணை பதிவாளராகப் பணியாற்றி 1995 ஆம் ஆண்டில் ஓய்வு பெற்றார்.
கலைச்சொல்லாக்கம்
இலங்கை அரசகரும மொழிகள் திணைக்களத்தில் பணியாற்றிய முருகையன் தமிழ் கலைச்சொல்லாக்கத்துக்கு கணிசமானளவு பங்களிப்பினைச் செலுத்தியுள்ளார்.
நூல்களுக்கான பதிப்புரிமை
முருகையன் தனது நூல்களுக்குப் பதிப்புரிமை கோருவதை வழக்கமாகக் கொண்டிருக்கவில்லை. பதிப்பகத்தாரிடம் தனது எழுத்துக்களை மக்களில் எவரும் எப்படியும் பயன்படுத்தலாம் என்று சொல்லிவரும் வழக்கமுடையவர்.
வெளி இணைப்புகள்
பகுப்பு:1935 பிறப்புகள் பகுப்பு:ஈழத்து எழுத்தாளர்கள் பகுப்பு:ஈழத்துக் கவிஞர்கள் பகுப்பு:இலங்கைத் திறனாய்வாளர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள் பகுப்பு:2009 இறப்புகள்
சோலைநல்லூர் முத்தாரம்மன் கோயில்
சோலைநல்லூர் முத்தாரம்மன் கோயில் தமிழ்நாட்டில் தூத்துக்குடி மாவட்டம், சோலைநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
சித்தரந்தாதி
சித்தரந்தாதி 15 ஆம் நூற்றாண்டில் தோன்றிய நூல். 22 கட்டளைக் கலித்துறைப் பாடல்கள் கொண்ட சிறு நூல். இது உரையுடன் வெளிவந்துள்ளது. உரையாசிரியர் இதனைச் சித்தர் பாடியதாகக் குறிப்பிட்டுள்ளார். பாடல்கள் நல்ல நடையில் உள்ளன. இதனை இயற்றியவர் இன்னார் எனத் தெரியவில்லை.
இந்த நூல் அபிராமி அந்தாதி நூலுக்குக் காலத்தால் பிற்பட்டது.
கருவிநூல்
பகுப்பு:15 ஆம் நூற்றாண்டுத் தமிழ் நூல்கள்
கிருஷ்ணாபுரம் முக்கிய பிராணசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிம்பா
சிம்பா (Simba) என்பது ஒரு கற்பனைக் கதாப்பாத்திரம் ஆகும். வால்ட் டிஸ்னி நிறுவனம் தயாரித்த வரைகலைப் படமான தி லயன் கிங் திரைப்படத்தில் இக்கதாப்பாத்திரம் தோன்றியது. இத்திரைப்படம் 1994 ஆம் ஆண்டில் வெளியானது. இதைத்தொடந்து தி லயன் கிங் II (The Lion King II), சிம்பாஸ் ப்ரைடு (Simba's Pride) மற்றும் தி லயன் கிங் 1½ (The Lion King 1½) ஆகிய திரைப்படங்களிலும் இக்கற்பனைக் கதாப்பாத்திரம் தோன்றியது. சிம்பாவை, திரைக்கதை எழுத்தாளர்கள் ஐரீன் மெச்சி (Irene Mecchi), ஜொனத்தன் ராபர்ட்ஸ் (Jonathan Roberts) மற்றும் லிண்டா ஊல்வர்ட்டன் (Linda Woolverton) ஆகியோர் உருவாக்கினர். வரைகலையாக இளவயது சிம்பாவை மார்க் ஹென் (Mark Henn) உருவாக்கினார். நடுத்தர வயது சிம்வாவினை ''ரூபன் எ. அகியூனோ (Ruben A. Aquino)'' உருவாக்கினார். சிம்பாவானது வால்ட் டிஸ்னி நிறுவனத்தின் பாம்பி கதாப்பாத்திரத்தின் பாதிப்பில் உருவாக்கப்பட்டதாகும். மேலும் விவிலியத்தின் ஜோசப் மற்றும் மோசஸ் ஆகியவற்றின் பாதிப்பினையும் கொண்டது.
உருவாக்கம்
தி லயன் கிங் திரைப்படத்திற்கான யோசனை முதலில் டிஸ்னியின் தலைவர் ஜெப்ரி கேட்ஸ்னப்ர்க்கிற்கு (Jeffrey Katzenberg) 1989 ஆம் ஆண்டில் தோன்றியது. அதற்கான தலைப்பாக முதலில் கிங் ஆப் தி ஜங்கிள் என்பதைத் தேர்வு செய்திருந்தார். நடுத்தர வயதுடைய சிம்பாவிற்கு மேத்யூ ப்ராட்ரிக் (Matthew Broderick) குரல் கொடுத்திருந்தார். அவர் அயர்லாந்தில் விடுமுறையில் இருந்தபோது அவரது முகவர் சிம்பாவிற்கு குரல் கொடுக்கும் வாய்ப்பு கிடைத்ததை அவரிடம் சொன்னார். இயக்குனர்கள் இவரது குரல் சிம்பா கதாப்பாத்திரத்திற்குப் பொருத்தமாக இருக்கும் என முடிவெடுத்தனர்.
வரைகலை
வால்ட் டிஸ்னி நிறுவனம் அதே நேரத்தில் போச்சோந்தாஸ் (Pocahontas) எனும் வரைகலைப் படத்தினையும் தயாரித்துக் கொண்டிருந்ததால் அதன் ஊழியர்களை இரண்டாகப் பிரித்தது. அதில் ஒரு பிரிவினர் தி லயன் கிங் படத்திற்கான வரைகலையில் ஈடுபட்டனர். இவர்களில் பெரும்பாலோனர் அதிக அளவு வரைகலை அனுபவம் இல்லாதவர்கள் ஆவார். இணை இயக்குனநர்  ரோப் மின்காஃப் (Rob Minkoff) இதை ஒரு வாய்ப்பாகப் பயன்படுத்தி பலருக்கு வரைகலைக் கண்காணிப்புப் பதவியை வழங்கினார். மேலும் டிஸ்னி நிறுவன ஊழியர்கள் போச்சோந்தாஸ் (Pocahontas) வரைகலைப் படமே நன்றாக மக்களிடம் வரவேற்பினைப் பெறும் என்றும் எண்ணினர். வரைகலைப் பணியினை  மார்க் ஹென் (Mark Henn) மற்றும் ரூபன் அகினோ (Ruben A. Aquino) மேற்கொண்டனர். இதில் மார்க் ஹென் இளவயது குட்டி சிம்பா வரைகலை உருவாக்கத்தினையும் ரூபன் அகினோ நடுத்தர வயது சிம்பாவின் உருவாக்கத்தினையும் செய்தனர். டிஸ்னி நிறுவனத்தின் ராபின் ஹூட் வரைகலைப் படத்திற்குப் பின்னர் மனிதர்களே தோன்றான வரைகலைப் படம் 'தி லயன் கிங்' ஆகும். எனவே ஒருகால் மனிதர்களை வரைகலையில் உருவாக்குவதைவிட மிகச் சிரமமானது நான்கு கால் விலங்குகளை வரைகலைகளில் உருவாக்குவது என ரூபன் அகினோ தெரிவித்தார்.
தாக்கமும் பிரபலமும்
பிரபல இசைக்கலைஞர் மைக்கேல் ஜாக்சன் தனது புதுக் குழந்தையை தங்கியிருந்த விடுதியின் உப்பரிகையிலிருந்து கீழே குழுமியிருந்த ரசிகர்களிடம் காட்டியது, 'லயன் கிங்' வரைகலைப் படத்தில் புதிதாகப் பிறந்த குட்டியான சிம்பாவை பாறை உச்சி நுனியியிருந்து கீழே குழுமியிருந்த பிற விலங்குகளியே காட்டியதைப் போன்றது என கருதப்பட்டது.
மேற்கோள்கள்
பகுப்பு:கற்பனை உயிரினங்கள்
ஜோன் ஹன்ஸ்ஸன் பௌயர்
thumb|right| ஜோன் ஹன்ஸ்ஸன்
ஜோன் ஹன்ஸ்ஸன் பௌயர் (John hansen bauer) நோர்வேயைச் சேர்ந்த சமூக மானிடவியல் (social anthropology) துறைக் கல்விமான் ஆவார். நோர்வே நாட்டின் சமாதானம் மற்றும் ஒருமைப்பாட்டிற்கான அமைச்சகத்திலும் நோர்வே வெளிவிவகார அமைச்சில் சமாதான ஆலோசகராகவும் பணியாற்றுகிறார்.
இலங்கை அரசு, தமிழீழ விடுதலைப் புலிகள் அமைப்பினர் ஆகியோருக்கிடையேயான சமாதான முன்னெடுப்பில் நோர்வேயின் விசேடதூதுவராக 2002ம் ஆண்டிலிருந்து செயற்பட்டுவந்த எரிக் சொல்ஹெய்மின் இடத்திற்கு நோர்வே அரசால் புதிதாக நியமிக்கப்பட்டுள்ளார். இந்த நியமனம் குறித்து 17 மார்ச் 2006 ல் நோர்வே அரசு அறிவித்தது.
முன்னர் இவர் 1993 இல் இடம்பெற்ற இஸ்ரேல்- பலஸ்தீன சமாதான முன்னெடுப்புகளில் பங்குபற்றியுள்ளார்.
வெளி இணைப்புக்கள்
பகுப்பு:நோர்வே பகுப்பு:ஈழப்போரில் வெளிநாடுகளின் பங்கு
திம்மராஜம்பேட்டை ராமலிங்கேசுவரர் கோயில்
திம்மராஜம்பேட்டை ராமலிங்கேசுவரர் கோயில் தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் காஞ்சீபுரம் மாவட்டத்தில் திம்மராஜம்பேட்டை என்னுமிடத்தில் உள்ளது.
இறைவன், இறைவி
இக்கோயிலின் மூலவராக ராமலிங்கேசுவரர் உள்ளார். இறைவி பர்வத வர்த்தினி ஆவார். இக்கோயிலின் தல மரம் வில்வம் ஆகும். மாசி மாத பௌர்ணமி அன்று மூலவர் மீது சூரிய ஒளி விழுவதைக் காணலாம். இக்கோயிலை வட ராமேசுவரம் என்றும் அழைக்கின்றனர்.
அமைப்பு
மூன்று நிலைகளைக் கொண்ட ராஜ கோபுரத்தை அடுத்து கொடி மரம், நந்தி காணப்படுகின்றன. காஞ்சிபுரத்திற்கு வெளியே காணப்படுகின்ற கோயில்களில் கொடி மரத்துடன் உள்ள கோயிலாகும். நவராத்திரி மண்டபம், வசந்த மண்டபம் ஆகியவை உள்ளன. நவக்கிரக சன்னதி கோயிலில் உள்ளது.மூலவர் சன்னதியின் வலப்புறத்தில் உற்சவர் உள்ளார். இடப்புறத்தில் ஐயப்பன் உள்ளார். அருகே வள்ளி தெய்வானையுடன் கூடிய சுப்பிரமணியர் காணப்படுகிறார். வேறு எங்கும் இல்லாத வகையில் முருகன் சன்னதிக்கு தனி திருச்சுற்று அமைக்கப்பட்டுள்ளது. 17ஆம் நூற்றாண்டில் வாழ்ந்த போஜராஜன் கோயிலைக் கட்டினார். வரி செலுத்துவதற்காக குத்தகைக்கு திம்மராஜ மன்னனிடம் விட்டார்.இப்பகுதியைச் சுற்றி திம்மம்பேட்டை, நாயக்கன்பேட்டை, நத்தப்பேட்டை, ஏகனாம்பேட்டை, ஐயம்பேட்டை ஆகிய 18 பேட்டைகள் காணப்படுகின்றன. இவற்றிற்குத் தலைநகராக திம்மராஜம்பேட்டை விளங்கியுள்ளது.
திருவிழாக்கள்
மாசி மகம், கந்த சஷ்டி, நவராத்திரி உள்ளிட்ட விழாக்கள் இங்கு கொண்டாடப்படுகின்றன.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பார்தீவ் பட்டேல்
thumb
பார்தீவ் அஜய் பட்டேல் (Parthiv Ajay Patel (, பிறப்பு: மார்ச்சு 9 1985) இந்தியத் துடுப்பாட்ட அணியின் வீரர் ஆவார். இடதுகை மட்டையாளரான இவர் குச்சக் காப்பாளராகவும் செயல்படுகிறார். இவர் உள்ளூர் துடுப்பாட்டப் போட்டிகளில் குஜராத் அணிக்காக விளையாடி வருகிறார். இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். 2018 இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ் அணிக்காக விளையாடி வருகிறார்.
இந்தியன் பிரீமியர் லீக்
2008 இந்தியன் பிரீமியர் லீக் தொடரில் இவர் சென்னை சூப்பர் கிங்ஸ் அணிக்காக விளையாடினார். இந்தத் தொடரில் மாத்தியூ எய்டனுடன் துவக்கவீரராக களம் இறங்கினார். மகேந்திரசிங் தோனி அந்த அணியின் தலைவராகவும் குச்சக் காப்பாளராகவும் இருந்ததால் இவருக்கு குச்சக் காப்பாளர் வாய்ப்பு கிடைக்கவில்லை.
பின் நான்காவது பருவ தொடரில் கொச்சி இட்டசுக்கேர்சு கேரளா அணிக்காக விளையாடினார். 2013 இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணிக்காக விளையாடினார். இந்தத் தொடரில் 13 போட்டிகளில் விளையாடி 294 ஓட்டங்கள் எடுத்தார். இந்தில் அதிகபட்சமாக 61 ஓட்டங்கள் எடுத்தார். இவரின் ஸ்டிரைக் ரேட் 115.29 ஆகும். பின் 2014 இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ் அணிக்காக விளையாடினார். இந்தத் தொடரில் 12 போட்டிகளில் விளையாடி 205 ஓட்டங்கள் எடுத்தார். இந்தில் அதிகபட்சமாக 57 ஓட்டங்கள் எடுத்தார். இவரின் ஸ்டிரைக் ரேட் 110.81 ஆகும். 2015 இந்தியன் பிரீமியர் லீக் தொடரில் மும்பை இந்தியன்ஸ் அணிக்காக விளையாடினார். இந்தத் தொடரில் 14 போட்டிகளில் விளையாடி 339 ஓட்டங்கள் எடுத்தார். இந்தில் அதிகபட்சமாக 59 ஓட்டங்கள் எடுத்தார். இவரின் ஸ்டிரைக் ரேட் 137.80 ஆகும். 2018 இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ் அணி நிர்வாகம் இவரை 1.7 கோடி ரூபாய் மதிப்பில் இவரை எடுத்தது.
ஒருநாள் பன்னாட்டுத் துடுப்பாட்டம்
சனவரி 4, 2003 குயீன்ஸ்டவுன், நியூசிலாந்தில் நடைபெற்ற நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத்தில் அறிமுகமானார். இந்தப் போட்டியில் 7 ஆவது வீரராகக் கள் இறங்கிய இவர் 35 பந்துகளில் 13 ஓட்டங்கள் எடுத்து மில்ஸ் பந்தில் ஆட்டமிழந்தார்.
2003 துடுப்பாட்ட உலகக்கிண்ணத் தொடரில் 15 பேர் கொண்ட அணியில் இவர் இடம்பெற்றார்.ஆனால் விளையாடும் அணியில் இவருக்கு இடம் கிடைத்தது. பின் 2010 ஆம் ஆண்டில் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் விளையாடும் வாய்ப்பினைப் பெற்றார். இந்தத் தொடரின் நான்காவது மற்றும் ஐந்தாவது போட்டியில் அரைநூறுகள் அடித்தார். பின் தென்னாபிரிக்கத் துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார். சச்சின் டெண்டுல்கர் காயம் காயரணமாக விலகியதாலிவருக்கு வாய்ப்பு வழங்கப்பட்டது.
தேர்வுத் துடுப்பாட்டம்
2002 ஆம் ஆண்டில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். அப்போது இவருக்கு வயது 17 ஆண்டுகள் 153 நாட்கள் ஆகும். இதன்மூலம் மிக இளம் வயதில் தேர்வுத் துடுப்பாட்டக் குச்சக் காப்பாளராக இருந்தவர் எனும் சாதனையைப் படைத்தார்.
வெளியிணைப்புகள்
<ul><li>பார்த்தீவ் படேல் விசுடன் துடுப்பாட்டாளர்களின் நாட்குறிப்பு</li><li>Parthiv Patel Royal Challenger</li><li></li><li></li></ul>
தமிழ்நாடு அரசின் சட்டங்களும் விதிகளும்
தமிழ்நாடு அரசு சட்டங்கள் மற்றும் விதிகள் தமிழ்நாடு சார்ந்தவையாகும். இந்த பக்கம் தமிழ்நாடு அரசு விதிகளின் பட்டியலை கொண்டுள்ளது.
தொழிலாளர் மற்றும் வேலைவாய்ப்பு துறை
சட்டம் 1959]]
விதிமுறைகளும் கட்டுப்பாடுகளும்
ஆதி திராவிடர் மற்றும் பழங்குடியினர் நலத்துறை
மேற்கோள்கள்
பகுப்பு:தமிழக அரசின் சட்டங்கள் பகுப்பு:தமிழ்நாடு அரசு
அண்ணா அசாரே
ஒரு தனி மனிதனின் பேரில் வரும் புகார்களை விசாரிக்கும் குறைகேள் அதிகாரி நிறுவனம் அமைத்து பொது இடங்களில் உள்ள ஊழல்களை சமாளிக்கவும் ஜன லோக்பால் மசோதாவை போல் லோக்பால் மசோதா 2011 அமைத்து கடுமையான ஊழல் எதிர்ப்பு சட்டம் இயற்றவும் இந்திய அரசாங்கத்தை வலியுறுத்தி ஏப்ரல் 5, 2011-ல் கால வரையற்ற உண்ணாவிரதத்தைத் தொடங்கினார். இந்த போராட்டத்திற்கு ஆதரவாக நாடு முழுவதிலும் ஆர்ப்பாட்டம் தொடங்கியது. அரசாங்கம் ஹசாரே-வின் கோரிக்கைகளை ஏற்ற ஒரு நாளைக்குப்பிறகு 9 ஏப்ரல் 2011-ம் தேதி உண்ணாவிரதம் முடிவுக்கு வந்தது. அரசாங்கம் மற்றும் மக்கள் சமூக பிரதிநிதிகள் அடங்கிய கூட்டு குழு அமைத்து சட்ட வரைவு எழுத அரசாங்கம் ஒரு அரசிதழ் அறிவிப்பு வெளியிட்டது.
2011-ன் உலக சிந்தனையாளர்கள் பட்டியலின் முதல் 100 இடங்களில், வெளி நாட்டு கொள்கை இதழ் அவரின் பெயரையும் வெளியிட்டது. மேலும் 2011-ல் அன்னா மும்பையில் வெளியாகும் தேசிய நாளிதழ் மூலம் மிகுந்த மக்கள் செல்வாக்குள்ள மனிதர்கள் பட்டியலில் இடம் பெற்றார். அவருடைய நீதியை நிலைநாட்டும் சர்வாதிகார கருத்துகெதிராகவும், ஊழல் செய்த பொது அதிகாரிகளின் மரண தண்டனை கொள்கைக்கெதிராகவும், வாசெக்டமி முறை மூலம் கட்டாய குடும்பக் கட்டுப்பாடு ஆதரவுக்கெதிராகவும் அவர் மாறுபட்ட விமர்சனங்களை சந்தித்தார்.
2009-ல் அன்னா ஹசாரே-வை கொலை செய்யும் சதி வெளிப்படுத்தப்பட்டது. தேசியவாத காங்கிரஸ் கட்சியின் உயர் பதவி வகித்தவரும், தேசியவாத காங்கிரஸ் தலைவர் சரத் பவாரின் நெருங்கிய உறவினருமான பத்மசிங் படிலே சதிக்கு காரணம் என்று ஹசாரே குற்றம் சாட்டினார். கொலை சதி தொடர்பான வழக்கு நடந்து தீர்ப்பு எதிர்பார்க்கப்படுகின்றது.